**МОДЕЛ УГОВОРА**

**о набавци добара: погонског горива за потребе пољопривреде**

**Закључен између:**

РС/МО/Војне установе „Дедиње“

са седиштем у Београду, ул. Делиградска 40а;

ПИБ: 108341454 Матични број: 17864955

Број рачуна: 840-1188664-50, код НБС – УЗТ

Мејл: office@vudedinje.com

кога заступа заменик директора цивилно лице Александар Радибратовић,

(у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_ број \_\_\_\_,

ПИБ: \_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Телефон: \_\_\_\_\_\_\_\_\_\_\_\_\_\_\_\_\_\_ Телефакс: \_\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Извршилац**),

Основ уговора:

ЈН Број: 0005/2022

Број и датум одлуке о додели уговора: 202-\_\_ од \_\_\_\_\_.2022. године.

Понуда изабраног понуђача бр. \_\_\_\_\_\_\_\_\_\_ од \_\_\_\_\_\_.2022. године

**Члан 1.**

Уговорне стране сагласно утврђују да су предмет овог уговора: добра – Погонско гориво за потребе пољопривреде (у даљем тексту: добра).

Период испоруке је 1 (једну) годину од дана закључења уговора.

**Члан 2.**

Уговорне стране прихватају јединичне цене које су дате у Понуди бр.\_\_\_\_\_\_\_\_\_ од \_\_\_\_\_\_\_.2022. године, која је код наручиоца заведена под бр. \_\_\_\_\_\_ од \_\_\_\_\_\_\_\_\_2022. године, а које су наведене у следећој спецификацији:

|  |  |  |  |  |  |
| --- | --- | --- | --- | --- | --- |
| **Ред. број** | **НАЗИВ** | **Јед. мере** | **Количина** | **Цена по јед. мере без ПДВ-а** | **Укупна цена без ПДВ-а** |
|  | **1** | **2** | **3** | **4** | **5** |
| 1. | Евродизел ЕД | лит | 46.000 |  |  |

Укупна вредност добара износи =\_\_\_\_\_\_\_\_\_\_ РСД без обрачунатог ПДВ-а, односно =\_\_\_\_\_\_\_\_\_\_\_\_РСД са ПДВ-ом.

Уговорене цене садрже све зависне трошкове Извршиоца.

Уговорена цена је непроменљива и не може се мењати или исправљати током важења Уговора.

Изузетно, понуђач задржава право на промену цене сходно кретању цена на тржишту сирове нафте и нафтних деривата на светском тржишту, а на основу званично објављених података надлежног државног органа Републике Србије о изменама пореза или акциза.

Наручилац задржава право раскида Уговора, уколико се након извршене провере ценовника добављача код надлежног министарства, утврди одступање.

О извршеној измени цена, уговорне стране ће сачинити анекс.

Уговорне стране су сагласне, да је укупна вредност уговора оквирна и да је обим испоручених добара искључиво у складу са указаним потребама наручиоца.

Стране из уговора су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим предмета набавке из закљученог уговора.

**Члан 3.**

Испоручена добра морају бити у складу са свим важећим прописима који регулишу производњу и промет нафте и нафтних деривата на територији Републике Србије.

**Члан 4.**

Извршилац се обавезује да ће добра, за све време реализације уговора, испоручивати у складу са потрбама наручиоца, у погледу врсте, количине, динамике.

Место испоруке су објекти наручиоца на териорији Републике Србије, и то:

* Војна економија „Сомбор“, Апатински пут б.б. (аеродром Сомбор), капацитет складиштења до 5 тона, оквирно годишње 3 х 5 тона; и
* Војна економија Ковин, Немањина 116, Ковин, капацитет складиштења до 5 тона, оквирно годишње 7 х 5 тона.

Наручилац је овлашћен да пун износ штете настале због неизвршене испоруке или због кашњења извршиоца са испоруком, наплати из средства финансијског обезбеђења, (менице), за добро извршење посла.

**Члан 5.**

Наручилац задржава право да врши квантитативну и квалитативну контролу испоручених добара, за све време реализације Уговора.

Квантитативну и квалитативну контролу Наручилац ће вршити у складу са важећом законском регулативом и подзаконским актима.

О свакој извршеној квантитативној и квалитативној контроли биће сачињен комисијски записник.

**Члан 6.**

Уколико представник наручиоца, приликом квантитативног и квалитативног пријема, утврди да испоручена добра нису уговорене количине и квалитета, овлашћен је да одбије пријем добара, уз обавезу да одмах, писменим путем, обавести извршиоца и захтева нову испоруку добара уговорене количине и квалитета.

Евентуалне неусаглашености у погледу количине, неисправности, оштећења и других недостатака по записницима о примопредаји, извршилац ће решавати непосредно са наручиоцем.

Уколико извршилац не изврши испоруку добара у складу са одредбама овог уговора, наручилац може отказати уговор, и овлашћен је да пун износ штете настале због неизвршених испорука наплати из средства финансијског обезбеђења, (менице), за добро извршење посла.

**Члан 7.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

- 1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**Члан 8.**

Наручилац се обавезује да износ за испоручена добра, уплати у року од 45 дана од дана пријема фактуре на рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 9.**

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, наручилац задржава право да изврши надокнаду настале штете из средстава финансијског обезбеђења (менице).

Уговорне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају уговорне стране да изврше уговорне обавезе.

Извршилац се ослобађа одговорности у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата, кваровима, или непланираним ремонтима рафинерија или нафтовода и сличним догађајима.

**Члан 10.**

Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс Уговора.

**Члан 11.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 12.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**Члан 13.**

Овај уговор сачињен је у 4 истоветна примерка који имају снагу оригинала, од којих свака уговорна страна задржава по 2 примерка.

**ИЗВРШИЛАЦ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ВОЈНА УСТАНОВА „ДЕДИЊЕ“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(Потпис овлашћеног лица) ЗАМЕНИК ДИРЕКТОРА**

**цивилно лице**

**Александар Радибратовић**