**ТЕХНИЧКА ДОКУМЕНТАЦИЈА**

1. **Предмет поступка јавне набавке** су добра: Гориво за потребе пољопривреде.
2. **Технички и стручни капацитет:**

Добра која понуђач нуди морају бити одговарајућег квалитета и иста морају задовољавати техничке стандарде прописане за ту врсту добара, у складу са важећим прописима који регулишу промет нафте и нафтних дестилата у Републици Србији.

* **Доказ:** Извештај о испитивању (усаглашености), којим се потврђује да је производ усаглашен са захтевом из Правилника о техничким и другим захтевима за течна горива нафтног порекла ( Сл. Гл. РС, бр. 150 од 14.12.2020.).

1. **Обављање професионалне делатност**

Понуђач треба да поседује одређено овлашћење односно дозволу надлежног органа за обављање енергетске делатности трговине моторним и другим горивима на станицама за снабдевање превозних средстава.

* **Доказ:** Важећа лиценца за обављање енергетске делатности трговине моторним и другим горивима на станицама за снабдевање превозних средстава, издату од стране Агенције за енергетику Републике Србије.

1. Количина:

|  |  |  |  |
| --- | --- | --- | --- |
| **Ред. број** | **Назив добара** | **Јединица мере** | **Количина** |
| 1. | Еуро дизел | литар | 46.000 |

Исказане количине добара представљају оквирне потребе Наручиоца за период од годину дана.

Уговорене цене садрже све зависне трошкове Извршиоца.

Уговорена цена је непроменљива и не може се мењати или исправљати током важења Уговора.

Изузетно, понуђач задржава право на промену цене сходно кретању цена на тржишту сирове нафте и нафтних деривата на светском тржишту, а на основу званично објављених података надлежног државног органа Републике Србије о изменама пореза или акциза.

Наручилац задржава право раскида Уговора, уколико се након извршене провере ценовника добављача код надлежног министарства, утврди одступање.

О извршеној измени цена, уговорне стране ће сачинити анекс.

Уговорне стране су сагласне, да је укупна вредност уговора оквирна и да је обим испоручених добара искључиво у складу са указаним потребама наручиоца.

5. Место испоруке добара су објекти наручиоца на териорији Републике Србије, и то:

* Војна економија „Сомбор“, Апатински пут б.б. (аеродром Сомбор), капацитет складиштења до 5 тона, оквирно годишње 3 х 5 тона; и
* Војна економија Ковин, Немањина 116, Ковин, капацитет складиштења до 5 тона, оквирно годишње 7 х 5 тона.